**ΑΝΑΚΟΙΝΩΣΗ**

**Το τμήμα πολιτισμού και αθλητισμού του Δήμου Ακτίου – Βόνιτσας είναι στην ευχάριστη θέση να σας ανακοινώσει την διοργάνωση του 22ου «Άκτιου  Ημιμαραθώνιου Δρόμου»**  την Κυριακή 13 Οκτωβρίου του 2024, μια αθλητική διοργάνωση η οποία επρόκειτο να φιλοξενήσει αθλητές αλλά και πλήθους κόσμο στον Δήμο μας**.**

Ο αγώνας θα ξεκινήσει στις 08:30 από την περιοχή του Ακτίου Βόνιτσας και θα καταλήξει στην παραλία της Βόνιτσας **(στο Δημαρχείο του Δήμου Ακτίου Βόνιτσας ).**

Οι ενδιαφερόμενοι μπορούν να δηλώσουν συμμετοχή τηλεφωνικώς στο 2643360104-6978854110, ώρες 09:00 -14:00 , στο email antidimarxos.p.y.k.akt.von@gmail.com έως και την Δευτέρα 30 Σεπτεμβρίου.

**Παροχές προς τους Αθλητές – συμμετέχοντες**

**1.** Δωρεάν μετακίνηση με Λεωφορεία το Σάββατο 12 Σεπτεμβρίου το πρωί από:

**Α.** Αθήνα **(Πλατεία Καραϊσκάκη Μεταξουργείο Αθηνά)**

**Β.** Πάτρα **(εφόσον υπάρξει ενδιαφέρον συμμετοχής άνω των 40 ατόμων)**

**Γ.** Θεσσαλονίκη **(εφόσον υπάρξει ενδιαφέρον συμμετοχής άνω των 40 ατόμων)**

**2.** Φαγητό δωρεάν  στην Βόνιτσα το Σάββατο βράδυ (Pasta Party) μπροστά από το Δημαρχείο.

Επίσης την Κυριακή μετά τον αγώνα θα υπάρξει μπουφές με κρύα σάντουιτς ,φρούτα, χυμούς, μπάρες  δημητριακών για όλους τους Αθλητές ενώ κατά τη διάρκεια του αγώνα των 21 χλμ θα παρέχονται νερά και μπάρες δημητριακών σε διάφορα σημεία της διαδρομής.

**Περαιτέρω,** προβλέπεται ελάχιστη συμμετοχή 10 ευρώ για όλους τους συμμετέχοντες, το οποίο θα καταβάλλεται σε σταντ του Δήμου στην έναρξη της διαδρομής την Κυριακή το πρωί (ισχύει μόνο για τους συμμετέχοντες του Ημιμαραθωνίου 21.000 μέτρα)**.**

Θα παρέχεται επίσης αναμνηστικό μπλουζάκι σε όλους τους συμμετέχοντες.

Νικητές ανακηρύσσονται οι τρεις (3) πρώτοι αθλητές, ξεχωριστά Άνδρες και Γυναίκες,

– Στους πρώτους νικητές – τριες θα απονεμηθούν κύπελλα – μετάλλια και διπλώματα.

– Στους δεύτερους και τρίτους νικητές – τριες θα απονεμηθούν μετάλλια  και διπλώματα.

– Σε όλους τους αθλητές που θα τερματίσουν, θα δοθεί μετάλλιο για τη συμμετοχή τους στον αγώνα.

**(Χρηματικά έπαθλα δεν προβλέπεται να δοθούν στους φετινούς νικητές-τριες.)**

Στους νικητές-τριες του 22ου Άκτιου Ημιμαραθωνίου, των ακόλουθων κατηγοριών (ξεχωριστά για άνδρες και γυναίκες) θα δοθεί ειδική διάκριση.

Θα δοθεί ειδική διάκριση, ανεξαρτήτου ηλικίας, στους (3) πρώτους νικητές-τριες, που είναι δημότες του **Δήμου Ακτίου – Βόνιτσας.**

Το Σάββατο 12 Οκτωβρίου θα γίνουν ταυτόχρονα  και αγώνες  1000 μέτρων για παιδιά Δημοτικού αλλά και για πρώτη φορά κοινός δρόμος 5.000 μέτρων.

Η εκκίνηση και των δύο αγώνων θα γίνει από την παραλία της Βόνιτσας στο σημείο της αφετηρίας **( Πλατεία Δημαρχείου )** το Σάββατο το απόγευμα στις 17:00 για τον αγώνα των 5000 μέτρων και στις 18:00 ο αγώνας των 1000 μέτρων **( για παιδιά δημοτικών και νηπιαγωγείων μόνο).**

Ο αγώνας των 5000 μέτρων θα πραγματοποιηθεί σε ένα ειδυλλιακό περιβάλλον.

Ο αγώνας θα κατευθυνθεί προς την Χώρα**(περιμετρικά του Κάστρου)** και στην συνέχεια θα ακολουθήσει τον παραλιακό δρόμο προς την Κουκουμίτσα και θα γυρίσει στην παραλία της Βόνιτσας τερματίζοντας στην αφετηρία **( Πλατεία Δημαρχείου ) .**

Παιδιά του Δημοτικού θα συγκεντρωθούν στην είσοδο του ποδοσφαιρικού γηπέδου της Βόνιτσας**(πίσω από το Κάστρο )** , στις 17:45 πμ και η εκκίνηση θα δοθεί στις 18:00.πμ με κατεύθυνση περιμετρικά του Κάστρου και από εκεί στην παραλία.

Επίσης θα υπάρχουν γιατροί και ασθενοφόρα τόσο στους αγώνες της πόλης  όσο και στον 22ο  Ημιμαραθώνιο Άκτιο Δρόμο .

Στον τερματισμό θα υπάρχουν νερά , ισοτονικά, χυμοί και ένας μικρός μπουφές για όλους τους αθλητές**( μικρούς και μεγάλους )** . Σε όλους τους αθλητές θα δοθεί δίπλωμα συμμετοχής και μετάλλιο  (**θα απεικονίζει ένα από τα σύμβολα του Δήμου Ακτίου Βόνιτσας).**

Καλούμε όλους τους πολίτες του **Δήμου Ακτίου Βόνιτσας** αλλά και όλους τους πολίτες διπλανών δήμων να έρθουν στην Βόνιτσα την Κυριακή 13 Οκτωβρίου και να αγωνισθούν ή για να παρακολουθήσουν τον 22ο ημιμαραθώνιο Άκτιο Δρόμο να χειροκροτήσουν τους μικρούς και μεγάλους αθλητές  και να απολαύσουν τα τοπία και την ομορφιά της Βόνιτσας.

**Λίγα λόγια για τον Άκτιο Δρόμο:**

Στις 2 Σεπτεμβρίου του**31 π.Χ., στην είσοδο του Αμβρακικού κόλπου, ο στόλος του Οκταβιανού, με επικεφαλής τον Αγρίππα,** νίκησε τους συνασπισμένους στόλους του Μάρκου Αντώνιου και της Κλεοπάτρας Ζ΄, βασίλισσας της Αιγύπτου. Η νίκη αυτή έδωσε τέλος στη ρωμαϊκή εμφύλια διαμάχη και σηματοδότησε την έναρξη μίας νέας περιόδου **(PaxRomana)**, που εγκαινιάστηκε με τη μονοκρατορία του Αυγούστου σε ολόκληρο το μεσογειακό χώρο. Επιπλέον, ο θάνατος της Κλεοπάτρας αποτέλεσε σταθμό στην ιστορία του αρχαίου κόσμου, σηματοδοτώντας ουσιαστικά το τέλος των ελληνιστικών βασιλείων της Μεσογείου.

Ο **Οκταβιανός Αύγουστος**, σε ανάμνηση της νίκης του, ίδρυσε τη **Νικόπολη** και αναδιοργάνωσε τα Άκτια, τους ετήσιους τοπικούς αγώνες των **Ακαρνάνων.** Οι αγώνες - αθλητικοί, μουσικοί και θεατρικοί- με την ονομασία Νέα Άκτια, τελούνταν κάθε τέσσερα χρόνια κατά την επέτειο της ναυμαχίας, διαρκούσαν 4-5 ημέρες και θεωρούνταν ισότιμοι με τους Ολυμπιακούς Αγώνες. Σύντομα απέκτησαν μεγάλη αίγλη και εντάχθηκαν στον κύκλο των σημαντικότερων πανελλήνιων αγωνιστικών διοργανώσεων.

Σημειώνεται ότι θα ακολουθήσει νεότερη ανακοίνωση με την προκήρυξη του αγώνα με τους αναλυτικούς όρους και προϋποθέσεις συμμετοχής καθώς και υποδείγματα αιτήσεων/δηλώσεων συμμετοχής και υπεύθυνων δηλώσεων.